Τη διενέργεια ένορκης διοικητικής εξέτασης (ΕΔΕ) αναμένεται να διατάξει σήμερα ο διοικητής της 1ης Υγειονομικής Περιφέρειας (ΥΠΕ) Αττικής, Παναγιώτης Στάθης, προκειμένου να διακριβωθούν τα πραγματικά γεγονότα σχετικά με τη διατύπωση fake news στα ΜΜΕ, όπως τα χαρακτηρίζουν πηγές του υπουργείου Υγείας, από γιατρούς του νοσοκομείου της Αθήνας "Σωτηρία" περί λαθροχειρίας στον τύπο των προστατευτικών μασκών, οι οποίες διανέμονται από την περασμένη Δευτέρα στο προσωπικό του ιδρύματος.

Σύμφωνα με τα parapolitika.gr, ο Παναγιώτης Στάθης έχει ενημερώσει αρμοδίως τον ίδιον τον υπουργό Υγείας, Βασίλη Κικίλία, ότι οι εν λόγω γιατροί εμφάνισαν την τηλεφωνική γραμμή ανάγκης για τους πελάτες της κινεζικής εταιρείας ως το barcode του προϊόντος.

Η καταγγελία Παπανικολάου:

Υπενθυμίζεται ότι ο επικεφαλής της Ομοσπονδίας Ενώσεων Νοσοκομειακών Γιατρών Ελλάδος, Παναγιώτης Παπανικολάου, μετέφερε αναφορές δύο γιατρών του "Σωτηρία", οτι οι μάσκες που τους έχουν δοθεί δεν είναι για ιατρική χρήση, αλλά για την ατμοσφαιρική ρύπανση.

Σύμφωνα όμως με την απάντηση του υπουργείου Υγείας, οι μάσκες είναι οι σωστές, Ν95 και εγκεκριμένες από την Επιτροπή Λοιμωξιολόγων. Ο δε καταγγέλων γιατρός μπέρδεψε από υπερβολικό συνδικαλιστικό ζήλο, το τηλέφωνο της εταιρείας με το κωδικό της μάσκας...

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr